recursal/SuperWikiNEXT-32B huggingface dataset:
**எம். சேகர்** (பிறப்பு: 1961) மலேசியாவைச் சேர்ந்த தமிழ் எழுத்தாளர்.

வாழ்க்கைக் குறிப்பு
-------------------

மலேசியாவின் ஜோகூர் மாநிலத்தில் உள்ள ஸ்கூடாய், லிண்டன் எஸ்டேட்டில் 1961 இல் பிறந்தவர் எம். சேகர். பல வருடங்கள் பூச்சோங்கில் வசித்த இவர், பூச்சோங் காசல் பீல்டு தமிழ்பள்ளியில் தன் ஆரம்பக் கல்வியைத் தொடங்கி, பெட்டாலிங் உயர்நிலைப்பள்ளியில் தன் கல்வியைத் தொடர்ந்தார். கோலாலம்பூர் ’லெல்பா பந்தாய் ஆசிரியர் பயிற்சிக் கல்லூரி’யில் பயிற்சியை முடித்து, தாப்பா ரோடு கீர் ஜொஹாரி தமிழ்பள்ளியிலும் ஷா ஆலாம் சீபில்டு தமிழ்ப்பள்ளியிலும் மேலும் பல உயர்நிலைப்பள்ளிகளில் தமிழ்மொழி ஆசிரியராகப் பணியாற்றினார். 2004 ஆம் ஆண்டு முதல் சிங்கப்பூரில் வசிக்கத் தொடங்கிய இவர், சிங்கப்பூர் குடியுரிமை பெற்றவர். சிங்கப்பூர் சிம் (SIM) பல்கலைக்கழகத்தில் தமிழ்மொழி மற்றும் இலக்கியத் துறையில் இளங்கலை (BA) பட்டம் பெற்று, தற்போது உயர்நிலைப் பள்ளித் தமிழாசிரியராகப் பணியாற்றி வருகிறார்.

இலக்கியப் பணி
-------------

இவரது முதல் சிறுகதையான ‘புது வாழ்வு’ தமிழ் மலரில் 1981 இல் வெளியானது. ‘நானும் கன்னி கழியாதவள்தான்’ என்ற சிறுகதை, 1984 ஆம் ஆண்டு ‘தமிழ் நேசன்’ இலக்கியத் திறனாய்வில் முதல் பரிசு பெற்றது. இவர் எழுதிய ‘மனசுக்குள் காதல்’ (‘நயனம்’ வார இதழின் கணையாழி பரிசு), ‘உடைந்த மேகங்கள்’ (சிலாங்கூர் மாநில மணிமன்றத்தின் சிறுகதைப் பரிசு), ‘இருட்டு வெளிச்சம்’ (லெம்பா பந்தாய் ஆசிரியர் பயிற்சிக் கல்லூரியின் இலக்கியத் திறனாய்வில் இடம் பெற்றது), ‘வாழ்வைத் தேடி’ (முத்தமிழ் படிப்பகத்தின் ஆய்வில் இடம் பெற்றது) ஆகிய சிறுகதைகள் பரிசுகளையும், பாராட்டுகளையும் பெற்றுள்ளன. எம். சேகர், 1983 ஆம் ஆண்டு பெட்டாலிங் மாவட்ட தமிழர் திருநாள் விழாவில் ‘சிறந்த கவிஞர்’ விருதையும் பெற்றுள்ளார். பல தமிழ் மற்றும் இலக்கியம் சார்ந்த மாநாடுகளில் ஆய்வுக்கட்டுரைகளையும் படைத்துள்ளார். சிங்கப்பூரில் பல பள்ளிகளில் சிறுகதை மற்றும் கவிதைப் பயிலரங்குகளையும் பட்டறைகளையும் நடத்தி இளைய தலைமுறை படைப்பாளர்களின் உருவாக்கத்திற்கும் பங்களித்துக் கொண்டிருக்கிறார். சிங்கப்பூரின் ம.கோ கதைச்சொல்லும் போட்டியில் (2014) இவரின் புதுச்சட்டை என்ற சிறுகதை உயர்நிலைப்பள்ளி மாணவர் ஒருவரால் சொல்லப்பட்டு முதல் பரிசைப் பெற்றது. 2015 தமிழ் அமுதம் நடத்திய சிங்கப்பூர் கவிஞர்களின் படைப்புகள் பிரிவில் உயர்நிலைப் பள்ளி மாணவர் ஒருவரால் இவரின் கவிதை வாசிக்கப்பட்டு, கவிதை வாசிப்பில் முதல் பரிசைப் பெற்றது.

படைப்புகள்
----------

இதுவரை, புது வாழ்வு (சிறுகதைத் தொகுப்பு, 1992), நீ என் நிலா (சிறுகதைத் தொகுப்பு, 2000) மற்றும் நண்பன் (கவிதைத் தொகுப்பு, 2012) ஆகிய நூல்களை வெளியிட்டுள்ளார். 'அட்டைப்பெட்டிப் படுக்கையும், வெள்ளைத்தாடித் தாத்தாவும்' (2013) என்ற சிறுகதைத் தொகுதி இவரது நான்காவது நூலாகும். இவரது ஐந்தாவது நூல், 'கைவிளக்குக் கடவுள்' (2014) எனும் கவிதைத்தொகுப்பாகும். நூற்றுக்கும் மேற்பட்ட சிறுகதைகள், தொடர்கதைகள், கவிதைகள், வானொலி நாடகங்கள், தொலைக்காட்சி நாடகங்கள் என மலேசியா மற்றும் சிங்கப்பூரில் எம். சேகரின் இலக்கியப் பயணம் தொடர்கிறது.

வெளி இணைப்புகள்
---------------

* அட்டைப்பெட்டிப் படுக்கையும் வெள்ளைத்தாடித் தாத்தாவும் பரணிடப்பட்டது 2013-09-25 at the வந்தவழி இயந்திரம்
* சிறுகதைத் தொகுப்பு
[*தொடர்பிழந்த இணைப்பு*]
**எம். சரோஜா** (*M. Saroja*)(பிறப்பு: 1933. இறப்பு: ஏப்ரல் 2, 2012) தென்னிந்தியத் திரைப்பட நடிகை ஆவார். இவர் நகைச்சுவை வேடங்களில் தமது கணவர் கே. ஏ. தங்கவேலுவுடன் 1950 முதல் 1970 வரை பல தமிழ்த் திரைப்படங்களில் நடித்துள்ளார்.

திரைப்படத்துறை
--------------

தன்னுடைய 14ஆம் வயதில் இயக்குநர் கே. சுப்பிரமணியம் அவர்களால்  எம். ஜி. ஆருடன் சர்வாதிகாரி (திரைப்படம்) மூலம் திரைத்துறையில் அறிமுகமானார். தமிழ், இந்தி, தெலுங்கு, கன்னடம் ஆகிய மொழிகளில் 300க்கும் மேற்பட்டத் திரைப்படங்களில் நடித்துள்ளார். இவரது குறிப்பிடத்தக்கத் திரைப்படங்களாக கல்யாணப் பரிசு, அறிவாளி, வணங்காமுடி, மருதநாட்டு வீரன், பூலோக ரம்பை , அரசிளங்குமரி, வண்ணக்கிளி, தேன் நிலவு, திருடாதே உள்ளிட்டவை அமைந்தன. இவர் திரைப்படங்கள் மட்டுமின்றி நாடகங்களிலும் நடித்துள்ளார்.

இல்வாழ்க்கை
-----------

நடிகர்  கே. ஏ. தங்கவேலுவும் சரோஜாவும் ஜோடியாக 50 படங்களுக்கு மேல் நடித்த பிறகு, 1958ஆம் ஆண்டு காதல் திருமணம் புரிந்தார்.

மரணம்
-----

சென்னை தியாகராய நகரில் வசித்து வந்த சரோஜா ஏப்ரல் 2, 2012 அன்று தமது 82வது அகவையில் மாரடைப்பால் காலமானார்.

விருதுகள்
---------

சரோஜா தமிழக அரசின் கலைமாமணி விருதினைப் பெற்றுள்ளார். 2002ஆம் ஆண்டு தமிழக அரசின் திரைப்பட சிறப்பு விருதான சிவாஜி கணேசன் விருதினைப் பெற்றார்.

மேற்கோள்கள்
-----------

1. 1 2 3 4  "Actress M Saroja passes away". Tamilomovie.com. 2012-04-05 அன்று மூலம் பரணிடப்பட்டது. 2012-04-13 அன்று பார்க்கப்பட்டது.
2. 1 2 3  "Veteran actress M Saroja passes away". Times of AP. 2 April 2012.. பார்த்த நாள்: 6 April 2012. 
[*தொடர்பிழந்த இணைப்பு*]
ஊற்று எழுதுகோல்
**ஊற்று எழுதுகோல்** (fountain pen) என்பது காகிதத்தில் எழுதப் பயன்படும் ஓர் எழுதுகோல் ஆகும். இதன் முன்னோடி எழுதுகோல் நனை எழுதுகோல் (*Dip Pen*) ஆகும். நனை எழுதுகோலில் எழுத அடிக்கடி எழுதுகோலை மையில் நனைக்கவேண்டி இருந்தது. இது சிரமத்தைத் தந்ததால் 1884ஆம் ஆண்டில் எல். ஈ. வாட்டர்மேன் என்ற அமெரிக்கர் இந்தப் புதிய முறையைக் கண்டுபிடித்தார். இதில் உள்ள குப்பியில் நீரை ஆதாரமாகக் கொண்ட மையை நிரப்பி அங்கிருந்து மையை எழுதுகோலின் முனைக்குக் கொண்டுவருவது தான் இந்தப் புதிய முறை. இதன் முனையில் உலோகத்தாலான முள் (*Nib*) பொருத்தப்பட்டிருக்கும். இம்முள்ளின் நடுவில் ஒரு சிறிய பிளவு இருக்கும். இப்பிளவில் தந்துகிக் கவர்ச்சியின் காரணமாக மை தாளினை அடைந்து எழுதப் பயன்படுகிறது.

முள்
----

ஊற்று எழுதுகோலின் முள்
ஊற்று எழுதுகோலின் முனையில் உள்ள முள் துருபிடிக்காத எஃகு அல்லது தரங்குறைந்த தங்கப்பூச்சுக்கொண்டு இந்த முள் தயாரிக்கப்படுகிறது. இந்த முள்ளைக் காகிதத்தின் மீது அழுத்தி எழுதுவதால் நீண்ட காலம் உழைக்கவேண்டி பிளாட்டினம் போன்ற உலோகத்தை உருக்கி அதில் இந்த முள்ளின் முணையை முக்கி எடுத்து வலிமை கூட்டுகிறார்கள்.

மேற்கோள்
--------
**நிர்மல் பிரபா போர்தோலோய் (Nirmal Prabha Bordoloi)** (பிறப்பு: 1932-1933 - இறப்பு :2004 சூன் 1) அசாமிய இலக்கியத்துடன் தொடர்புடைய இவர் ஓர் சிறந்த இந்திய கவிஞரும், பாடலாசிரியரும் மற்றும் நாட்டுப்புறவியலாளரும் ஆவார். 1991இல் அசாமின் கோல்பாரா மாவட்டத்தில் உள்ள துத்னாயில் நடைபெற்ற அசாம் இலக்கிய மன்றத்தின் தலைவராக இருந்தார்.  1983ஆம் ஆண்டில் சாகித்ய அகாதமி விருது போன்ற பல குறிப்பிடத்தக்க விருதுகளை இவர் பெற்றுள்ளார். இவரது கவிதை புத்தகம் *சுதீர்கா தின் அரு ரிது*, 1957 இல் குழந்தைகள் இலக்கியத்திற்கான குடியரசுத்தலைவர் விருது மற்றும் 1977 மற்றும் 1989ஆம் ஆண்டுகளில் இரண்டு முறை அசாம் சாகித்ய சபா விருது ஆகியவற்றை வென்றுள்ளது. இவரது அறிவார்ந்த புனைகதை அல்லாத புத்தகங்களுக்காக `தினார் பிசாத் தின் மற்றும் `தெபி ' ஆகிய முறையே பெற்றுள்ளார். 1987 ஆம் ஆண்டில் இவருக்கு 'சரசுவதி சம்மன்' பட்டம் வழங்கப்பட்டது.

வாழ்க்கை மற்றும் தொழில்
-----------------------

போர்தோலோய் தனது 11 வயதில் குழந்தைத் திருமணம் செய்து கொண்டார். அதன்பிறகு இவர் படித்து பட்டங்களை பெற்றார். இவர் தனது 13 வயதில் ஒரு மகளுக்கு தாயானார். போர்தோலோய் 54 அசாமிய மற்றும் ஆங்கில புத்தகங்களையும் ஆயிரக்கணக்கான பாடல்களையும் எழுதினார். `கபிதா: மோன் ஃபரிங்கர் ரோங் ',` சமிபேசு', `அந்தராங் ',` அசமர் லுகோ சங்கோன்கிருதி', `சிபா ',` அசமர் லுகோ கபிதா' போன்ற புத்தகங்களில் முக்கியமானவை. இவர், குவஹாத்தி பல்கலைக்கழகத்தின் அசாமி துறையின் தலைவராக இருந்தார். போர்தோலோய் 2004 சூன் இ அன்று தனது 71ஆவது வயதில் இறந்தார்.

மேலும் காண்க
------------

* அசாமி இலக்கியம்
* அசாமிக்கான சாகித்ய அகாடமி விருது வென்றவர்களின் பட்டியல்

குறிப்புகள்
-----------

1. ↑  "Asam Sahitya Sabha is the foremost and the most popular organization of Assam". Vedanti.com. 26 செப்டம்பர் 2013 அன்று மூலம் பரணிடப்பட்டது. 11 May 2013 அன்று பார்க்கப்பட்டது.
2. 1 2  "Litterateur Nirmal Prabha Bordoloi dead". outlookindia.com. 21 June 2013 அன்று பார்க்கப்பட்டது.

வெளி இணைப்புகள்
---------------

* An interview with the author பரணிடப்பட்டது 2013-07-04 at the வந்தவழி இயந்திரம் at bipuljyoti.in.
**நிர்மலா பெரியசாமி** என்பவர் செய்தி வாசிப்பாளராகவும், தொலைக்காட்சி நிகழ்ச்சிகளில் தொகுப்பாளராகவும் இருந்துள்ளார்.

குடும்பம்
---------

இவர் கரூரில் மார்க்சிஸ்ட் கம்யூனிஸ்ட் கட்சியை சேர்ந்த தட்சிணாமூர்த்தி என்பவருக்கு மகளாகப் பிறந்தார். இவர் பெரியசாமி என்கிற பி.எஸ்.என்.எல் ஊழியரை திருமணம் செய்து கொண்டார். இவர்களுக்கு விக்னேஷ் ஒரு மகன் உள்ளார்.

தொலைக்காட்சியில்
----------------

இவர் இரண்டு வருடம் ஆசிரியராக பணியாற்றினார். பொதிகை தொலைக்காட்சியில் ஏழு வருடங்கள் செய்தி வாசிப்பாளராக பணியாற்றினார். பின்பு சன் தொலைக்காட்சியில் செய்தி வாசிப்பாளராக இருந்தார். ஜி தமிழ் தொலைக்காட்சியில் "சொல்வதெல்லாம் உண்மை" என்ற தொலைக்காட்சி நிகழ்ச்சியில் தொகுப்பாளராக பணி செய்தார்.

அரசியல்
-------

இவர் 2003 அக்டோபர் 28 ஆம் நாள் ஜெயலலிதா முன்னிலையில் அதிமுகவில் இணைந்தார். இவருடன் செய்திவாசிப்பாளர் பாத்திமா பாபுவும் அதிமுகவில் இணைந்தார். அதிமுக கட்சியின் நட்சத்திரப் பேச்சாரளாக அறியப்படுகிறார். இவர் அதிமுக கட்சியின் செய்தி தொடர்பாளர், தலைமை நட்சத்திரப் பேச்சாளர் போன்ற பல பதவிகள் வகித்தார்.

ஜெயலலிதாவின் மரணத்திற்குப் பிறகு அதிமுக இரண்டாக பிரிந்த போது, ஓபிஎஸ் அணியில் நிர்மலா பெரியசாமி இருந்தார்.

ஆதாரங்கள்
---------

1. 1 2  "'- Nirmala periyasamy slams solvathellam unmai Tv show".. 29 December 2016. External link in `|work=` (உதவி)
2. ↑  V, KRISHNAVENI (6 July 2017). "- Nirmala periyasamy rejects 'bigg boss' offer!".. External link in `|work=` (உதவி)
3. ↑  Dinamalar (28 October 2013). "அதிமுக.வில் இணைந்த பாத்திமா பாபு - நிர்மலா பெரியசாமி!! - Fathima Babu - Nirmala Periyasamy joints in ADMK". *தினமலர் - சினிமா*.
4. ↑  "- Nirmala Periyasamy Slams MK Stalin".. 26 February 2016. External link in `|work=` (உதவி)
5. ↑  R, JEYALAKSHMI (21 March 2017). "#VikatanExclusive - I will join another party, says Nirmala Periyasamy".. External link in `|work=` (உதவி)
6. ↑  "யார் உண்மையான துரோகி என்பதை ஆர்.கே.நகர் மக்கள் உணர்த்துவார்கள்: நிர்மலா பெரியசாமி". *இந்து தமிழ் திசை*.
**ஏ. வி. எம் சரவணன்** என்றழைக்கப்படும் எம். சரவணன் (*M. Saravanan*; பிறப்பு 1940) ஒரு தமிழ்த் திரைப்படத் தயாரிப்பாளராவார். இவரது தந்தையான ஏ.வி.மெய்யப்பச் செட்டியாரால் உருவாக்கப்பட்ட ஏ.வி.எம். திரைப்பட நிறுவனத்தை நிர்வகித்து வருகிறார். சென்னையில் பிறந்து வளர்ந்த சரவணன் பள்ளி இறுதி வகுப்புவரை படித்துள்ளார்.

வகித்த பொறுப்புகள்
------------------

இந்தியத் திரைப்படக் கூட்டமைப்பின் தலைவர், அகில உலகத் திரைப்படத் தயாரிப்பாளர் சங்கத் துணைத்தலைவர், தமிழ்நாடு சுற்றுலா வாரியத்தின் பண்பாட்டுக் கழக இயக்குநர், சென்னை மாநகர செரீப், ஆகிய பொறுப்புகளை வகித்துள்ளார்.

விருதுகள்
---------

தமிழக அரசின் கலைமாமணி விருது, புதுவை அரசின் பண்பின் சிகரம் விருது ஆகியவற்றைப் பெற்றுள்ளார்.
,

குறிப்புகள்
-----------

1. ↑  AVM Productions to split
2. ↑  "For the family, from AVM". 2011-06-06 அன்று மூலம் பரணிடப்பட்டது. 2016-04-25 அன்று பார்க்கப்பட்டது. Unknown parameter `|=` ignored (உதவி)
3. ↑  "Finger on people's pulse". 2004-06-27 அன்று மூலம் பரணிடப்பட்டது. 2016-04-25 அன்று பார்க்கப்பட்டது. Unknown parameter `|=` ignored (உதவி)
4. ↑  தினமணி தீபாவளி மலர்,1999,தலைசிறந்த தமிழர்கள். பக்கம்72
**எம். சின்னசுவாமி அரங்கம்** என்பது கர்நாடகாவின் பெங்களூரில் அமைந்துள்ள ஒரு துடுப்பாட்ட அரங்கமாகும். அழகிய கப்பன் பார்க், குயின்ஸ் ரோடு, கப்பன் மற்றும் அப்டவுன் எம்ஜி ரோடு ஆகியவற்றால் சூழப்பட்டுள்ள இவ்வரங்கம், ஐந்து-பத்தாண்டுகள் பழமையானதாகும். பெங்களூர் நகரின் மையத்தில் அமைந்துள்ள இவ்வரங்கம், 40,000 பேர் அமரக்கூடிய வசதியைக் கொண்டுள்ளது, வழக்கமாக தேர்வுப் போட்டிகள், ஒரு நாள் சர்வதேசப் போட்டிகள் (ODI), இருபது20 சர்வதேசப் போட்டிகள் (T20i) மற்றும் பிற முதல்தர கிரிக்கெட் போட்டிகள் மற்றும் இசை மற்றும் கலாச்சார நிகழ்வுகள் ஆகியவற்றை நடத்துகிறது. இந்த மைதானம் கர்நாடக மாநில கிரிக்கெட் அணி மற்றும் இந்தியன் பிரீமியர் லீக் உரிமைக்குழுவான ராயல் சேலஞ்சர்ஸ் பெங்களூர் ஆகிய அணிகளின் உள்ளக அரங்கமாகும். இது கர்நாடக அரசுக்கு சொந்தமானது மற்றும் கர்நாடக மாநில கிரிக்கெட் சங்கத்திற்கு (KSCA) 100 ஆண்டுகளுக்கு குத்தகைக்கு விடப்பட்டுள்ளது.

முன்பு கர்நாடக மாநில கிரிக்கெட் அசோசியேஷன் ஸ்டேடியம் என்று அழைக்கப்பட்டது, இது பின்னர் மாண்டியாவைச் சேர்ந்த வழக்கறிஞரும் மைசூர் மாநில கிரிக்கெட் சங்கத்தின் நிறுவன உறுப்பினருமான மங்கலம் சின்னசாமியின் நினைவாக மறுபெயரிடப்பட்டது. அவர் நான்கு-பத்தாண்டுகளாக KSCA இல் பணியாற்றினார் மற்றும் 1977-1980 வரை இந்திய கிரிக்கெட் கட்டுப்பாட்டு வாரியத்தின் (BCCI) தலைவராகவும் இருந்தார்.

சோலார் பேனல்களைப் பயன்படுத்தி அரங்கத்தை இயக்குவதற்குத் தேவையான மின்சாரத்தில் பெரும்பகுதியை உற்பத்தி செய்யும் உலகின் முதல் துடுபாப்ட்ட அரங்கம் இதுவாகும். KSCA இன் "Go Green" முன்முயற்சியின்படி சோலார் பேனல்கள் கொள்முதல் செய்யப்பட்டன.

மேற்கோள்கள்
-----------

1. ↑  "M. Chinnaswamy Stadium, Bengaluru". *The Board of Control for Cricket in India* (ஆங்கிலம்). 21 January 2021 அன்று பார்க்கப்பட்டது.
2. ↑  S. S. Shreekumar (2021) (in en). *KARNATAKA CRICKET'S HALL OF FAME AND ITS CORRIDORS in English language*. Chennai, India: Clever Fox Publishing. பக். 103. பன்னாட்டுத் தரப்புத்தக எண்:9789390850730.. "Topping the list, of course, has to be the late Mangalam Chinnaswamy. Born in Mandya in 1900 and a lawyer by profession, the doyen of cricket administration was a founding member of the Mysore State Cricket Association (now KSCA)."
3. ↑  Staff Reporter (10 April 2015). "A sunny pitch at Chinnaswamy stadium" (in en-IN). *The Hindu*. .
4. ↑  "Chinnaswamy Stadium's history". *TheSportsDB*.
5. ↑  "Chinnaswamy Stadium". *Sports24*. 13 October 2010. 17 மே 2017 அன்று மூலம் பரணிடப்பட்டது. 25 மார்ச் 2022 அன்று பார்க்கப்பட்டது.
**நிர்வாண பூஜை** என்பது இந்து சமயத்தில் நம்பிக்கைகளை மட்டும் அடிப்படையாகக் கொண்டு நடத்தப்படும் சடங்காகும்.  நாட்டாரியல் சடங்குகளில் இந்த நிர்வாண பூஜை வளமைச் சடங்குகளின் கீழாக வருகின்றது. இந்த சடங்கினை மழையை வேண்டி கிராமத்து மக்கள் செய்கின்றனர்.  பெண்கள், சிறுவர்கள் போன்றோர்களை இந்தச் சடங்கிற்காக நிர்வாணப்படுத்தி அச்சமூகமே செய்கிறது. இந்து சமயத்தில் மாந்திரீக காரணங்களுக்காக இரவு நேரங்களில் சாக்த தெய்வங்களான துர்க்கை, காளி, சாமுண்டி போன்ற தெய்வங்களுக்கு பூஜை செய்யப்படுகிறது.

பொதுவாக முழு நிலவு நாள், அமாவாசை போன்ற நிலவின் சிறப்பான நாட்களில் இப்பூசைகள் செய்யப்படுகின்றன. பெண்ணையோ, ஆணையோ வசியம் செய்வதற்கும், குழந்தை பேரின்மைக்கும், பதவிக்காகவும், மாந்திரீக சக்திகாகவும் இவ்வாறான நிர்வாண பூசைகள் செய்யப்படுகின்றன.

தண்டனை
------

இந்தியாவில் இச்சடங்குமுறை சட்டரீதியா அங்கிரிக்கப்படாததாகும். அதனால் இப்பூசைகளை செய்வோர்களை காவல்துறை கைது செய்கிறது.  மகாராட்டிரா மாநிலத்தில் நரேந்திர தபோல்கர் என்பவர் இத்தகைய மூடநம்பிக்கைக்கு எதிராக போராடி இறந்தார். அதனால் மகாராட்டிர அரசு இவைகளை தடைசெய்துள்ளது.

ஆதாரங்கள்
---------

1. 1 2  நள்ளிரவு நிர்வாண பூஜை தடைவித்த மகாராஷ்டிரா - விகடன்
[*தொடர்பிழந்த இணைப்பு*]
2. ↑  வளமைச் சடங்குகள் தமிழாய்வு தளம்
3. ↑  தர்மபுரி மருத்துவ கல்லூரியில் முதல்வராக நிர்வாண பூஜை செய்த பேராசிரியர்: புகைப்படத்தை வெளியிட்டார் மனைவி-தினகரன் 2016-02-13
[*தொடர்பிழந்த இணைப்பு*]
4. ↑  நிர்வாண பூஜை நடத்திய சாமியார் அதிரடி கைது- தினமலர் மார்ச் 1, 2016
**நேபாளம் உள்நாட்டு வருவாய்த் துறை (*Inland Revenue Department (Nepal)*)** என்பது காத்மாண்டுவிலுள்ள இலாசிம்பட்டில் அமைந்துள்ள நிதி அமைச்சகத்தின் கீழ் உள்ள நேபாள அரசாங்கத்தின் ஒரு துறையாகும். தற்போது வரிச் சட்டங்களைச் செயல்படுத்துவதற்கும் பின்வரும் வரிகளின் நிர்வாகத்திற்கும் இத்துறை பொறுப்பாகும்: வருமான வரி, மதிப்பு கூட்டப்பட்ட வரி, கலால் வரி மற்றும் பொழுதுபோக்கு கட்டணம் (திரைப்பட மேம்பாட்டுக் கட்டணம்) போன்ற கடமைகள்.

நேபாள வருவாய்த் துறை பின்வரும் செயல்பாடுகளை செய்கிறது:

1. வரி நிர்வாகம்

2. வரிக் கொள்கை

3. வரி செலுத்துவோர் சேவைகள்

4. பதிவு, வருவாய் வசூல்

5. வரி தணிக்கை

6. வரி அமலாக்கம் மற்றும் விசாரணை

7. மதிப்பாய்வு & மேல்முறையீடு

8. வரி திருப்பி கொடுத்தல்

9. முன்கூட்டியே விதிப்பு

10. வரி ஒப்பந்தம் மற்றும் பன்னாட்டு வரிவிதிப்பு

11. கலால் மற்றும் மதுபான நிர்வாகம்

நேபாள உள்நாட்டு வருவாய் துறை காத்மாண்டுவில் மையமாக அமைந்துள்ளது. நேபாளம் முழுவதும் 1 பெரிய வரி செலுத்துவோர் அலுவலகம், 1 நடுத்தர அளவிலான வரி செலுத்துவோர் அலுவலகம், 43 உள்நாட்டு வருவாய் அலுவலகங்கள் மற்றும் 39 வரி செலுத்துவோர் சேவை அலுவலகங்கள் உட்பட 84 கள அலுவலகங்கள் இத்துறையின் கீழ் உள்ளன.  முன்னர் இருந்த வரித்துறை 1960 ஆம் ஆண்டு நிறுவப்பட்டது. உள்நாட்டு வருவாய் துறை மற்றும் இதன் மாவட்ட அலுவலகங்கள் முற்றிலும் செயல்பாட்டு வரிசையில் இயங்குகின்றன. வரி செலுத்துவோர் சேவையும், தணிக்கை மற்றும் சேகரிப்பும் முக்கிய செயல்பாடுகளில் அடங்கும்.

மேற்கோள்கள்
-----------

1. ↑  "Inland Revenue Department Nepal". 10 October 2017 அன்று பார்க்கப்பட்டது.
2. ↑  "आन्तरिक राजस्व विभाग". *ird.gov.np*. 2021-12-05 அன்று பார்க்கப்பட்டது.
**தங்கத் தேர்** (Golden Chariot), இந்தியாவின் தென்னக மாநிலங்களில் இயக்கப்படும் ஆடம்பர விரைவு வண்டியாகும். இது கருநாடகம், கோவா, கேரளம், தமிழ்நாடு, புதுச்சேரி ஆகிய மாநிலங்களில் உள்ள சுற்றுலாத் தலங்களின் வழியாக செல்லும். கருநாடகத்தின் ஹம்பியில் உள்ள கல்லால் ஆன தேரின் நினைவாக இந்த வண்டிக்கு இப்பெயர் இடப்பட்டுள்ளது. இந்த வண்டியில் 19 பெட்டிகள் இருக்கும். இந்த வண்டி 2015/2016ஆம் ஆண்டுகளில் அக்டோபர் முதல் மார்ச்சு வரை இயக்கப்படும். ஒவ்வொரு திங்களன்றும் புறப்படும்.

2013ஆம் ஆண்டில், சிறந்த ஆடம்பர வண்டிக்கான விருதுக்கு இந்த வண்டி தேர்வு செய்யப்பட்டது.

தங்கத்தேர் வண்டி

சேரும் இடங்கள்
--------------

இந்த வண்டி இரண்டு வழிகளில் இயங்குகிறது.

* பிரைடு ஆப் தி சவுத்:

இந்த வண்டி ஏழு இரவு, 8 பகல் நேரத்துக்கு பயணிக்கும்.இந்த வண்டி முதல் நாளில் பெங்களூரிலும், இரண்டாம் நாளில் மைசூரிலும், மூன்றாம் நாளில் நாகர்ஹொளே தேசியப் பூங்காவிலும், நான்காம் நாளில் ஹாசன், பேளூர், ஹளேபீடு ஆகிய இடங்களிலும், நைதாம் நாளில் ஹம்பியிலும், ஆறாம் நாளில் ஐஹொளே, பட்டடக்கல், பாதமி ஆகிய இடங்களிலும், ஏழாம் நாளில் கோவாவிலும் நிற்கும். எட்டாம் நாளில் பெங்களூருக்கு திரும்பும்.

* ஸ்பிளெண்டர் ஆப் தி சவுத்

இந்த வண்டி ஏழு இரவு, எட்டு பகல் நேரத்துக்கு பயணிக்கும். முதல் நாளில் பெங்களூரிலும், இரண்டாம் நாளில் சென்னையிலும், மூன்றாம் நாளில் புதுச்சேரியிலும், நான்காம் நாளில் தஞ்சாவூரிலும், ஐந்தாம் நாளில் மதுரையிலும், ஆறாம் நாளில் திருவனந்தபுரத்திலும், ஏழாம் நாளில் ஆலப்புழா, கொச்சி ஆகிய இடங்களிலும் நிற்கும். எட்டாம் நாளில் பெங்களூருக்கு திரும்பும்.

மேலும் பார்க்கவும்
------------------

* *பேலஸ் ஆன் வீல்ஸ்*
* *மகாராஜா எக்ஸ்பிரஸ்*
* *டெக்கான் ஒடிசி*

சான்றுகள்
---------

1. ↑  "The Golden Chariot website : Introduction". The Golden Chariot: Official website.
2. ↑  "Golden Chariot 2013/14 Schedule". The Golden Chariot website.
3. ↑  "Asia's Leading Luxury Train Award".
4. ↑
5. ↑

இணைப்புகள்
----------

* தங்கத்தேர் தொடர்வண்டியைப் பற்றி
**சர் மன்மத நாத் முகர்ஜி** (*Manmatha Nath Mukherjee*) (1874 அக்டோபர் 28 - 1942 திசம்பர் 6) இவர் கொல்கத்தா உயர்நீதிமன்றத்தின் பெங்காலி நீதிபதியாகவும், ஒரு சிறந்த நீதிபதியாகவும் இருந்தார். இவர் இந்தியாவின் தலைமை ஆளுநரின் நிர்வாகக் குழுவின் சட்ட உறுப்பினராகவும் இருந்தா. மேலும் இவருக்கு 1935 இல் வீரத்திருத்தகை கௌரவம் வழங்கப்பட்டது. இவர் வங்காள அறிஞர் சர் கூரூதாஸ் பானர்ஜியின் மருமகன் ஆவார்.

ஆரம்ப கால வாழ்க்கை
------------------

இவர் பிரிக்கப்படாத வங்காளத்தின் நதியா மாவட்டத்தில் உள்ள ஜகதி என்ற கிராமத்தில் உனதி நாத் முகர்ஜியின் மகனாகப் பிறந்தார். இவர் தனது கல்வியை ஆல்பர்ட் கல்லூரிப் பள்ளியில் பெற்றார். நுழைவுத் தேர்வில் தேர்ச்சி பெற்ற பின்னர் கொல்கத்தாவின் மாநிலக் கல்லூரியில் சேர்ந்து முதுகலைப் பட்டம் பெற்றார். பின்னர் இவர், சுரேந்திரநாத் சட்டக் கல்லூரியில் (அப்போதைய கொல்கத்தாவின் ரிப்பன் கல்லூரி ) சட்டம் பயின்றார். 
[  ]

தொழில்
------

1924 ஆம் ஆண்டில் இவர் கொல்கத்தா உயர்நீதிமன்றத்தில் இளைய வழக்கறிஞராகப் பணியைத் தொடங்கி, 1935 இல் நீதிபதியாக பதவியில் உயர்ந்தார். தாரகேஸ்வர் கோயில் வழக்கு போன்ற முக்கியமான மோதல்களைத் தீர்க்க சில குறிப்பிடத்தக்க, பக்கச்சார்பற்ற தீர்ப்புகளுக்கு இவர் பிரபலமானார். ஆளுநரின் நிர்வாகக் குழுவின் பெங்காலி சட்ட உறுப்பினராகவும், கொல்கத்தா இலக்கிய சங்கத்தின் தலைவராகவும், 1926 முதல் இந்திய ஆராய்ச்சி நிறுவனத்தின் தலைவராகவும் இருந்தார்.  ஓய்வுக்குப் பிறகு பாட்னா உயர்நீதிமன்றம் மற்றும் சமூகப் பணிகளில் பயிற்சிச் சட்டத்தைத் தொடங்கினார். வங்காளத்தில் வகுப்புவாத எதிர்ப்பு பிரச்சாரத்தை ஏற்பாடு செய்தார். புதுடெல்லி காளி பாரியின் கட்டிடத்தை அவர் திறந்து வைத்தார். இவரது சட்ட அறிவை கருத்தில் கொண்டு இந்திய அரசு இவரை சில நாட்கள் சட்ட செயலாளராக நியமித்தது. இவர் சட்டம் குறித்து சில புத்தகங்களை எழுதினார்.

குறிப்புகள்
-----------

1. ↑  Sushil Chaudhury. "Trade, Politics and Society: The Indian Milieu in the Early Modern Era". *books.google.co.in*. 15 July 2017 அன்று பார்க்கப்பட்டது.
2. ↑  "South Asia Archive". *southasiaarchive.com*. 15 July 2017 அன்று பார்க்கப்பட்டது.
3. ↑  Tathagata Roy. "The Life & Times of Shyama Prasad Mookerjee". 15 July 2017 அன்று பார்க்கப்பட்டது.
4. ↑  "Title". *nationallibrary.gov.in*. 15 July 2017 அன்று பார்க்கப்பட்டது.
**உள்ளடக்க நிதியம் (Financial inclusion, inclusive financing)**  என்பது பிற்படுத்தப்பட்டோருக்கும், குறைந்த வருவாய் உடையோருக்கும் போதிய பொருளாதார வசதிகளை, குறைந்த செலவில் ஏற்படுத்தித் தரும் முறையாகும். 
இந்தக் கொள்கை பாகுபாடில்லாமல் அனைத்து தரப்பு மக்களுக்கும் நிதிச் சேவைகளை வழங்க வலியுறுத்துகிறது.

குறிக்கோள்கள்
-------------

இதன் குறிக்கோள்களாக ஐக்கிய நாடுகள் சபை குறிப்பிடுவது பின்வருமாறு: of financial inclusion as follows:

* அனைத்து தரப்பு மக்களுக்கும் குறைந்த செலவில், நிதிச் சேவைகளை வழங்குதல். நிதிச் சேவை என்பது பணத்தை சேமித்தல், எடுத்தல், காப்பிடுதல் போன்றவற்றை உள்ளடக்கியது.
* தொழில் முறையாக தரப்பாடுகளை பின்பற்றும் நிறுவனங்களாக வளர்ச்சியடைதல்
* தொடர்ச்சியான முதலீடுகளை ஈர்க்க பொருளாதாரத்தில் நிலைத் தன்மை கொண்டிருக்கும் நிறுவனங்களாக வளர்ச்சியடைதல்

ஐக்கிய நாடுகள் சபையின் பங்கு
----------------------------

உழவுக்கும் ஊர்ப்புற வளர்ச்சிக்குமான தேசிய வங்கியுடன் ஐக்கிய நாடுகள் சபையும் இணைந்து, பிற்படுத்தப்பட்டோருக்கு நிதிச் சேவைகளை குறைந்த செலவில் அளிக்கின்றது. பெண்களிடம் நிதித் தேவைகளைப் பற்றிய விழிப்புணர்வையும் ஏற்படுத்துகிறது.

இந்தியா
-------

பிற்படுத்தப்பட்டோருக்கும் நிதிச் சேவைகளை வழங்க முடிவெடுத்த இந்திய அரசு, பிரதமரின் ஜன் தன் திட்டத்தை 2014ஆம் ஆண்டின் ஆகஸ்டு மாதத்தில் அறிமுகப்படுத்தியது. இந்தத் திட்டத்தின் மூலம் 2015 ஜனவரிக்குள் 7.5 கோடி மக்களுக்கு வங்கிக் கணக்கு துவங்கப்படும் என அறிவிக்கப்பட்டது. இந்த வங்கிக் கணக்குகளில் ஐந்தாயிரம் ரூபாயும், ஒரு லட்சத்துக்கான காப்பீட்டுத் தொகையும் வழங்கப்பட்டது.
தொடக்க நாளிலேயே 1.5 கோடி வங்கிக் கணக்குகள் தொடங்கப்பட்டன.

சான்றுகள்
---------

1. ↑  "Financial Services for the Poor - Aid" பரணிடப்பட்டது 2014-02-12 at the வந்தவழி இயந்திரம், *Australian Agency for International Development (AusAID)*, March 2010.
2. ↑  ""Financial Inclusion (2009-2012) | UNDP in India"". 2012-12-22 அன்று மூலம் பரணிடப்பட்டது. 2015-02-08 அன்று பார்க்கப்பட்டது.
3. ↑  "Dhan Yojna". Economic Times. October 2014.
4. ↑  MIX, MARKET. "India Financial Inclusion Workbook". FINclusion Lab. 2015-03-03 அன்று மூலம் பரணிடப்பட்டது. 2015-02-08 அன்று பார்க்கப்பட்டது.
5. ↑  ET Bureau (28 August 2014). "PM 'Jan Dhan' Yojana launched; aims to open 1.5 crore bank accounts on first day". The Economic Times. 28 August 2014 அன்று பார்க்கப்பட்டது.

Chakrabarty, Dr. K.C. "Financial Inclusion | A road India needs to travel". இந்திய ரிசர்வ் வங்கி. 12 Oct 2011 அன்று பார்க்கப்பட்டது.

இணைப்புகள்
----------

* The Alliance for Financial Inclusion (ஆங்கிலத்தில்)
* Financial Inclusion - An Overview (India) பரணிடப்பட்டது 2010-07-05 at the வந்தவழி இயந்திரம் (ஆங்கிலத்தில்)
* World Bank Global Financial Inclusion Database (ஆங்கிலத்தில்)
ஒரு தங்கச் செவ்வகத்தின் பெரிய பக்கம் ***a*** மற்றும் சிறிய பக்கம் ***b***. ***a*** அளவு பக்க நீளமுள்ள சதுரத்தையொட்டி இச்செவ்வகத்தை வைப்பதால் கிடைக்கும் புதுச் செவ்வகமும் வடிவொத்த தங்கச் செவ்வகமாக இருக்கும். இப்புதுச் செவ்வகத்தின் பெரிய பக்கம் ***a + b*** மற்றும் சிறிய பக்கம் ***a***. {\displaystyle {\frac {a+b}{a}}={\frac {a}{b}}\equiv \varphi \,.}
வடிவவியலில் ஒரு செவ்வகத்தின் பக்க அளவுகள் தங்க விகிதத்தில் ({\displaystyle 1:{\tfrac {1+{\sqrt {5}}}{2}}} அல்லது தோராயமாக 1:1.618...) இருந்தால் அச்செவ்வகம் **தங்கச் செவ்வகம்** அல்லது **பொன் செவ்வகம்** (*golden rectangle*) எனப்படும். தங்கச் செவ்வகத்திற்கு ஒரு சிறப்புப் பண்பு உள்ளது. இச்செவ்வகத்திலிருந்து ஒரு சதுரப்பகுதியை நீக்கினால் மீதமுள்ள வடிவம் மீண்டுமொரு தங்கச் செவ்வகமாக இருக்கும். இவ்வாறு ஒவ்வொரு சதுரப்பகுதியாகத் தொடர்ந்து நீக்கிக்கொண்டே போகக் கிடைக்கும் சதுரங்களின் மூலைகள், ஒரு தங்கச் சுருளின் (தனித்த மடக்கைச் சுருள்) மேல் அமைந்த புள்ளிகளின் முடிவிலாத் தொடராக அமையும்.

வரைதல்
------

தங்கச் செவ்வகம் வரைதல். சதுரம் சிவப்பு நிறத்தில் வெளிக்கோடிடப்பட்டுள்ளது.
ஒரு தங்கச் செவ்வகத்தை கவராயம் மற்றும் அளவுகோல் கொண்டு பின்வரும் முறையில் வரையலாம்:

1. சாதாரண சதுரம் ஒன்று வரைக.
2. சதுரத்தின் ஒரு பக்கத்தின் நடுப்புள்ளியிலிருந்து எதிர்முனைக்கு ஒரு கோடு வரைக.
3. இக்கோட்டுத்துண்டினை ஆரமாகக் கொண்டு வரையப்படும் வில்லானது செவ்வகத்தின் உயரத்தைத் தீர்மானிக்கிறது.
4. தங்கச் செவ்வகத்தை முழுமையாக்குக.

பயன்பாடுகள்
-----------

* லெ கொபூசியே வடிவமைத்த வில்லா ஸ்டெய்ன் கட்டிடத்தின் கிடைத்திசைப்படம், ஏற்றம், உள் அமைப்பு ஆகியவை பொன் செவ்வக அமைப்பை போன்று உள்ளன.
* கிட்டத்தட்ட ஒரு தங்கச் செவ்வகத்தினைப் போல டோகோவின் கொடி வடிவமைக்கப்பட்டுள்ளது.

மேற்கோள்கள்
-----------

1. ↑  Le Corbusier, *The Modulor*, p. 35, as cited in Padovan, Richard, *Proportion: Science, Philosophy, Architecture* (1999), p. 320. Taylor & Francis. ISBN 0-419-22780-6: "Both the paintings and the architectural designs make use of the golden section".
2. ↑  "Flag of Togo". *FOTW.us*. Flags Of The World. 2007-06-09 அன்று பார்க்கப்பட்டது.

வெளி இணைப்புகள்
---------------

விக்கிமீடியா பொதுவகத்தில்,  
 ***Golden rectangle***   
என்பதின் ஊடகங்கள் உள்ளன. 

* Golden Ratio at MathWorld
* The Golden Mean and the Physics of Aesthetics
* Golden rectangle demonstration With interactive animation
**ஜே. தங்கன் வால்டிரோன்** *(J. Duncan Waldron)* ஓர் இசுகாட்லாந்து கோளரங்க வானியலாளரும் ஒளிப்படவியலாளரும் இரு சிறுகோள்களின் கண்டுபிடிப்பாளரும் ஆவார்.

இவர் இசுக்காட்லாந்தில் உள்ள கிளாசுக்கோ நகரத்தில் பிறந்தார். இவர் முதலில் எடின்பர்கு (பல்கலைக்கழக) அரசு வான்காணகத்தின் வானியல் ஒளிப்படத் தட்டுகளை உயர்தரத்தோடு மீளாக்கம் செய்வதில் ஈடுபட்டார். இவர் 1086 அக்தோபர் 19 இல் 3753 குரூயித்னே எனும் சிறுகோளைச் சைடிங் சுப்பிரிங் வான்காணகத்தில் ஐக்கிய இராச்சிய இசுக்கிமிடு தொலைநோக்கிவழி பணிசெய்யும்போது கண்டுபிடித்துள்ளார். பின்னர், 1986 நவம்பர் 21 இல் 5577 பிரீசுட்டிலி எனும் சிறுகோளையும் கண்டுபிடித்தார்.

இவர் முதலில் 1995 இல், வான்காணகத்துக்கான இலக்கவியல் ஒளிப்பட முறைக்கு முதன்முதலாக முன்முயற்சி மேற்கொண்டபோது பெய்ண்ட் இழ்சாப் புரோ( Paint Shop Pro) எனும் கணினி ஒளிப்பட முறைக்கு அறிமுகமாகி உள்ளார். இந்தக் கணினி மென்பொருள் ஒளிப்படங்களின் ஓவியத்துக்கு வண்ணந்தீட்டும் பணிக்கு பன்னிறக் கலவைகளை இழைக்க உதவியதால் மிகுந்த ஆர்வத்தைத் தந்துள்ளது. இவரும் இவரது குடும்பமும் 1998 இல் ஆத்திரேலியாவில் உள்ள நியூ சவுத் வேல்சுக்கு இடம்பெயர்ந்துள்ளது.

குறிப்புகள்
-----------

1. ↑  Schmadel, Lutz D. Dictionary of Minor Planet Names. 5th ed. Berlin and New York: Springer (2003), 317 and 474.

வெளி இணைப்புகள்
---------------

* Duncan Waldron at Redbubble
* Farewell to Duncan Waldron
**இத்தாலிய மரபியல் வரலாறு** (Genetic history of Italy) என்பது அண்மைக் கால இத்தாலியர்களின் புவியியலாகவும் வரலாற்ரியலாகவும் உருவாகிய மரபியல் வரலாறு ஆகும். இத்தாலியரின் மூதாதையர் பெரும்பாலும் முந்துநிலை இந்தோ ஐரோப்பியர், எசுட்டுரூசிகர், இரயேத்தியர் போன்றோரின் கால்வழியினர் ஆவர், இந்தோ ஐரோப்பியர் (பெரும்பாலும் இத்தாலியர்), பண்டைய கிரேக்கர், கெல்ட்டுகள் வழிவந்தவர் ஆவர்.

உரோமானியப் பேரரசின் வீழ்ச்சியின் பல நூற்றாண்டுகளுக்குப் பிறகான முற்றுகைகள் உள்ளக மக்களின் மரபன் தேக்கத்தில் கணிசமான மாற்றமேதும் ஏற்படுத்தவில்லை என்பது பொதுவாக ஏற்கப்பட்டுள்ளது; ஏனெனில், உரோமானிய இத்தலியரின் பேரளவு மக்கள்தொகையோடு ஒப்பிடும்போது சிற்றெண்ணிக்கையிலேயே செருமானியரும் பிறரும் புலம்பெயர்ந்து இத்தாலிக்கு வந்துள்ளனர்.

மேலும் காண்க
------------

* ஐரோப்பிய இனக்குழுக்கள்
* ஐரோப்பிய மரபியல் வரலாறு

மேற்கோள்கள்
-----------

1. ↑  Cavalli-Sforza, Luigi Luca; Menozzi, Paolo; Cavalli-Sforza, Luca; Piazza, Alberto; Cavalli-Sforza, Luigi (1994). *The History and Geography of Human Genes*. பக். 295. பன்னாட்டுத் தரப்புத்தக எண்:978-0691087504. .
2. ↑  Antonio, M**Expression error: Unrecognized word "etal".** (2019). "Ancient Rome: A genetic crossroads of Europe and the Mediterranean". *Science* **366** (6466): 708–714. doi:10.1126/science.aay6826. பப்மெட்:31699931. Bibcode: 2019Sci...366..708A.
இந்திய இராணுவத் தளபதி (மருத்துவர் வைஸ் அட்மிரல் ) **புனிதா அரோரா** பரம் விசிட்ட சேவா பதக்கம், சேனா பதக்கம், விசிட்ட சேவா பதக்கம் உள்ளிட்ட பதக்கங்கள் பெற்ற இந்திய கடற்படை மற்றும் இந்திய ராணுவத்தின் முன்னாள் கொடி அதிகாரி ஆவார். இந்திய ஆயுதப்படைகளில் மூன்று நட்சத்திர பதவிக்கு உயர்த்தப்பட்ட முதல் பெண்ணான இவர் இந்திய ராணுவத்தில் தளபதி  மற்றும் இந்திய கடற்படையில் வைஸ் அட்மிரல் பதவிகளை வகித்தார்.

ஆரம்ப கால வாழ்க்கை
------------------

இவர் லாகூரைச் சேர்ந்த ஒரு பஞ்சாபி குடும்பத்தில் பிறந்தார். இவருக்கு ஒரு வயதாக இருந்தபோது, இவரது குடும்பம் இந்தியப் பிரிவினையின் போது  இந்தியாவுக்குச் சென்று உத்தரபிரதேசத்தின் சகாரன்பூரில் குடியேறியது.

கல்வி
-----

சகாரன்பூரில் உள்ள சோபியா பள்ளியில் 8 ஆம் வகுப்பு வரை படித்தார். அதன் பிறகு இவர் குரு நானக் பெண்கள் இடைநிலைக் கல்லூரிக்குச் சென்றார். 11 ஆம் வகுப்பில் சிறுவர்களுக்கான அரசுப் பள்ளியில் சேரும்போது, அறிவியலை தனது தொழிலாகத் தொடர முடிவு செய்தார். இவர் 1963 இல் புனே, இராணுவ மருத்துவக் கல்லூரியில் சேர்ந்தார்  இது இராணுவ மருத்துவக் கல்லூரியின் இரண்டாவது தொகுப்பாகும். மேலும் இவர் இந்தத் தொகுப்பில் முதலிடம் பிடித்தார்.

தொழில்
------

இனிதா அரோரா 1968 சனவரி 1968 இல் நியமிக்கப்பட்டார். இந்திய கடற்படையின் சர்ஜன் வைஸ் அட்மிரல் ஆவதற்கு முன்பு இவர் புனே இராணுவ மருத்துவக் கல்லூரியின் கமாண்டன்ட் ஆனார். இவர் 2004 செப்டம்பர் 1 அன்று ஆயுதப்படை மருத்துவக் கல்லூரியின் அதிகாரியாக பொறுப்பேற்றுக்கொண்டார். பின்னர் மருத்துவக் கல்லூரிக்கு கட்டளையிட்ட முதல் பெண் அதிகாரியானார்.  அதற்கு முன்னர் இவர் இராணுவத் தலைமையகத்தில் ஆயுதப்படைகளின் மருத்துவ ஆராய்ச்சியை ஆயுதப்படை மருத்துவ சேவைகளின் (மருத்துவ ஆராய்ச்சி) கூடுதல் இயக்குநர் தலைவராக ஒருங்கிணைத்து வந்தார். இராணுவ மருத்துவக் கல்லூரி ஒரு பொதுவாக இருந்ததால், இராணுவத்திலிருந்து கடற்படைக்கு அவர் நகர்ந்தா. இது அதிகாரிகள் தேவையைப் பொறுத்து ஒரு சேவையிலிருந்து மற்றொரு சேவையில் குடியேற அனுமதிக்கிறது.

விருதுகளும் பதக்கங்களும்
------------------------

இந்திய ஆயுதப்படைகளில் தனது 36 ஆண்டுகால வாழ்க்கையில் 15 பதக்கங்களுடன் இவருக்கு விருது வழங்கப்பட்டுள்ளது. 

* கலுச்சக் படுகொலையால் பாதிக்கப்பட்டவர்களுக்கு திறமையான மற்றும் சரியான நேரத்தில் உதவி வழங்கிய காரணத்தால் விசிட்ட சேவா பதக்கம் .
* கினே-எண்டோஸ்கோபி மற்றும் ஆன்காலஜி வசதிகளை வழங்குவதற்காக சேனா பதக்கம் மற்றும் இராணுவ மருத்துவமனைகளில் மலட்டுத்தன்மையுடைய மற்றும் குழந்தை இல்லாத தம்பதிகளுக்கு இன்ட்ரோ-கருத்தரித்தல் மற்றும் இனப்பெருக்க நுட்பங்களுக்கு உதவியது.

மேலும் காண்க
------------

* பத்மா பந்தோபாத்யா
* மாதுரி கனிட்கர்

மேற்கோள்கள்
-----------

1. ↑  "The General in Sari". .
2. ↑  "Navy gets its 1st lady vice-admiral". .
3. ↑  "rediff.com: The General in a Sari - A Slide Show". *Specials.rediff.com*. 2017-03-15 அன்று பார்க்கப்பட்டது.
4. ↑
5. ↑  "Archived copy". 2018-10-14 அன்று மூலம் பரணிடப்பட்டது. 2019-03-26 அன்று பார்க்கப்பட்டது.CS1 maint: archived copy as title (link)
6. ↑  [1]
7. 1 2 3  "Heera Mandi then and now". *Tribuneindia.com*. 26 March 2019 அன்று பார்க்கப்பட்டது.
8. ↑  "Exclusive varsities for PIOs on the cards: Tytler". *Tribuneindia.com*. 26 March 2019 அன்று பார்க்கப்பட்டது.
9. ↑  "Sorry!!". *Thesundayindian.com*. 14 அக்டோபர் 2018 அன்று மூலம் பரணிடப்பட்டது. 26 March 2019 அன்று பார்க்கப்பட்டது.
நர்மதா ஆற்றில் தங்கப் பாலம்
**தங்கப் பாலம்** (Golden Bridge) என்பது மேற்கு இந்தியாவில் குஜராத் மாநிலத்தில் அங்கிலேஷ்வர் மற்றும் பரூச் நகர்களை இணைக்கும் வகையில் 1881 ஆம் ஆண்டில் ஆங்கிலேயர்களால் பம்பாயில் (இப்போது மும்பை என்று அழைக்கப்படுகிறது) வர்த்தக மற்றும் நிர்வாக ரீதியாக அதிகாரிகளைத் தொடர்பு கொள்வதற்காக நர்மதை ஆற்றின் குறுக்கே கட்டப்பட்ட பாலம் ஆகும். இந்த பாலம் **நர்மதை பாலம்** என்றும் அழைக்கப்படுகிறது.

கட்டுமானம்
----------

இந்த பாலம் கட்டும் பணியினை 1877ஆம் ஆண்டு டிசம்பர் 7ல் ஆங்கிலேயர்கள் தொடங்கினர். இந்த பாலம் 16 மே 1881 அன்று ரூ .45.65 லட்சம் செலவில் கட்டி முடிக்கப்பட்டு, நர்மதை பாலம் என்று அழைக்கப்பட்டது. இப்பாலம் கட்டுவதற்கு அதிக செலவு செய்ததன் காரணமாகத் தங்கப் பாலம் என்று அறியப்பட்டது. சுதந்திரத்திற்குப் பிறகு, இது தேசிய நெடுஞ்சாலையின் ஒரு பகுதியாக இருந்தது. இருப்பினும், நர்மதாவில் புதிய பாலம் கட்டப்பட்ட பின்னர் இதன் மீதான போக்குவரத்து நெருக்கம் குறைந்தது. இப்பாலம் இரும்பினால் ஆனது.

தங்க பாலத்தின் நீளம் 1412 மீ.

மேற்கோள்கள்
-----------

1. ↑  "Golden Bridge stands true to its name now". *The Times of India*. 12 July 2012.. பார்த்த நாள்: 1 July 2018.

வெளி இணைப்புகள்
---------------

* தங்கப் பாலம் at *Structurae*
**சிக்கந்திராபாத் புனித யோவான் தேவாலயம்** (*St. John's Church, Secunderabad*) ஒரு வரலாற்று கட்டிடமாகும். இது 1818ஆம் ஆண்டில் சிக்கந்தராபாத் நகரின் மாரெட்பள்ளியில் கட்டப்பட்டது. 1813ஆம் ஆண்டில் யோவானின் பெயரிடப்பட்டது. இது சிக்கந்திராபாத்திள்ள பழமையான கிறிஸ்தவ தேவாலயம் ஆகும்.

வரலாறு
------

இந்த தேவாலயம், பிரித்தானிய இராணுவத் துருப்புக்களுக்காக கட்டப்பட்டது. உள்ளூர்வாசிகளின் கூற்றுப்படி, செகந்திராபாத்தைச் சேர்ந்த திவான் பகதூர் சேத் ராம் கோபால் தேவாலயத்தின் கட்டுமானத்திற்கும் புதைபடிவங்களுக்கும் நிதியளித்தார்.  இதை நிர்வகிக்க இலண்டனில் இருந்து திருத்தந்தைகள் பணியமர்த்தப்பட்டனர். கன்டோன்மென்ட் பகுதியில் வசிக்கும் பிரித்தானிய இராணுவ அதிகாரிகள் மட்டுமே தேவாலயத்திற்குள் அனுமதிக்கப்பட்டனர். நீண்ட காலமாக, குறைந்த எண்ணிக்கையிலான வெளிநாட்டு கிறிஸ்தவர்கள் மட்டுமே நுழைந்தனர்.

இந்த தேவாலயம் கிறிஸ்துவின் சிலுவையின் வடிவத்தில் உள்ளது. இது இந்திய-ஐரோப்பிய பாணியில் கட்டப்பட்டுள்ளது.  தேவாலயத்தின் உள்ளே யங்கோன் தேக்கு மற்றும் பிற பொருட்களால் செய்யப்பட்ட சுமார் 30 அடி நீளப் பெஞ்சுகள் உள்ளன.

தேவாலயத்திற்கு 1914 வரை மின்சாரம் இல்லை. மின்சார விளக்குகள் மற்றும் விசிறிகள் 1918இல் நிறுவப்பட்டன. இந்த தேவாலயம் 1998ஆம் ஆண்டில் ஒரு பாரம்பரிய தளமாக இருந்தது. இது பண்டைய மரபுவழி கட்டிடக்கலைக்கு ஒரு சான்றாகும். 

1857 ஆம் ஆண்டில் நடந்த சிப்பாய் கிளர்ச்சியின்போது வெளியே வைத்திருந்த துப்பாக்கிகள் ஒரு முறை திருடப்பட்ட பின்னர், பிரித்தானியத் துருப்புக்கள் துப்பாக்கிகளை உள்ளே கொண்டு வர அனுமதிக்கப்பட்டன. 

இது 1998 இல் ஐதராபாத்து நகரின் பாரம்பரிய கட்டமைப்பாக நியமிக்கப்பட்டது.

மேலும் காண்க
------------

* புனித ஜார்ஜ் தேவாலயம், ஐதராபாத்து

மேற்கோள்கள்
-----------

1. ↑  Staff Reporter (2013-02-09). "St. John’s Church turns 200" (in en-IN). *The Hindu*. .
2. ↑
3. ↑  Times of India, Hyderabad News (11 February 2013). "St John's Church left with". Nikhila Henry.. பார்த்த நாள்: 17 March 2019.
4. ↑  Deccan Chronicle (23 December 2016). "Telangana churches rich in history". CR Gowri Shankar.. பார்த்த நாள்: 17 March 2019.
5. ↑  The Hindu (9 February 2013). "St. John’s Church turns 200".. பார்த்த நாள்: 17 March 2019.
6. ↑  Yunus Lasania (September 16, 2017). "Church of St. John's the Baptist: A rewind into Secunderabad's oldest church". The Hyderabad History Project.
***இது கதிர்வேலன் காதல்*** 2014ம் ஆண்டு வெளியான தமிழ் மொழி திரைப்படம். இத்திரைப்படத்தில் உதவி இயக்குனர் தயாரிப்பாளர் நடிகர் தயாபரன்உதயநிதி ஸ்டாலின், நயன்தாரா, சாயா சிங், சந்தானம் மற்றும் பலர் நடித்துள்ளார்கள். இப்படத்தை சுந்தர பாண்டியன் திரைப்படத்தை இயக்கிய **எஸ். ஆர். பிரபாகரன்** இயக்கினார்.

கதை சுருக்கம்
-------------

காதலித்து கல்யாணம் செய்துகொண்ட கதிர்வேலனின் அக்கா (சாயா சிங்), வீட்டுக்காரருடன் சண்டை போட்டுக்கொண்டு கோயம்புத்தூரிலிருந்து மதுரையிலிருக்கும் புகுந்தவீட்டிற்கு வருகிறார். மாமாவை சமாதானப்படுத்தி அக்காவை சேர்த்து வைப்பதற்காக மதுரையிலிருந்து கோயம்புத்தூருக்கு கிளம்புகிறான் கதிர்வேலன் (உதயநிதி ஸ்டாலின்). அங்கே போனதும் தன் பழைய நண்பன் மயில்வாகனத்தை (சந்தானம்) சந்திக்கிறான். கூடவே பக்கத்து வீட்டில் இருக்கும் பவித்ராவையும் (நயன்தாரா) பார்க்கிறான். பெண்களை ஏறெடுத்தும் பார்க்காத ஆஞ்சநேய பக்தனான கதிர்வேலனுக்கு பவித்ராவைப் பார்த்ததும் காதல் வர, அதற்காக ஐடியா கேட்கிறான் தன் நண்பன் மயில்வாகனத்திடம். எல்லாம் கைகூடி பவித்ராவிடம் காதலைச் சொல்ல கதிர்வேலன் நினைக்கும் நேரத்தில், தன் நண்பன் கௌதமை (சுந்தர் ராம்) காதலிப்பதாக பவித்ரா அதிர்ச்சி தருகிறாள். இதன் பிறகு கதிர்வேலன் காதல் என்னவாகிறது? இவர்கள் எப்படி காதலில் ஒன்று சேர்ந்தார்கள் என்பது தான் கதை.

கதாப்பாத்திரம்
--------------

* உதயநிதி ஸ்டாலின் - கதிர்வேலன்
* நயன்தாரா - பவித்ரா
* சாயா சிங் - கதிர்வேலனின் அக்கா
* சந்தானம்
* சரண்யா பொன்வண்ணன்
* சுந்தர் ராமு
* வனிதா கிருஷ்சந்திரன்

வெளி இணைப்புகள்
---------------

* *Lighting up the frames* The Hindu (09.02.2014)
நிரலாக்கத்தில், **உள்தள் பாணி** என்பது நிரல் கட்டங்கள் எவ்வாறு உள்தள்ளப்படவேண்டும் என்பது பற்றிய ஒழுங்குமுறை ஆகும். எல்லோரும் பயன்படுத்த்தும் ஒரு பாணி இல்லையென்றாலும், சில பரவலாக பயன்படுத்தப்படும் பாணிகள் உண்டு. எந்தப் பாணியைப் பயன்படுத்தினாலும், ஒத்திசையாவாக பயன்படுத்துதல் பலரால் கடைப்பிடிக்கப்படும் ஓர் ஒழுக்கம் ஆகும். 

இன்று பல பாணிகள் பயன்பாட்டில் இருந்தாலும், கே & ஆர் அடைப்புக்குறி பாணி, மற்றும் நீட்டப்பட்ட அடைப்புக்குறி (Extended Brace Style) பாணிகள் பரந்த பயன்பாட்டில் உள்ளன.

கே & ஆர் அடைப்புக்குறி பாணி (K & R Brace Style)
-----------------------------------------------

```
int main(int argc, char \*argv[])
{
    ...
    while (x == y) {
        something();
        somethingelse();
        if (some\_error)
            do\_correct();
        else
            continue\_as\_usual();
    }
    finalthing();
    ...
}

```

### 1TBS

```
//...
    if (x < 0) {
        printf("Negative");
        negative(x);
    } else {
        printf("Positive");
        positive(x);
    }

```

நீட்டப்பட்ட அடைப்புக்குறி பாணி (Extended Brace Style)
-----------------------------------------------------

```
while(x == y)
{
    something();
    somethingelse();
}
finalthing();

```

இவற்றையும் பாக்க
----------------

* நிரலாக்க நடையொழுங்கு
**சரவணப்பெருமாளையர்** 19 ஆம் நூற்றாண்டில் தொண்டை நாட்டில் திருத்தணிகையில் சங்கமகுலமென்னும் வீரசைவ மரபில் தோன்றி, வடமொழியிலும், தென்மொழியிலும் பெரும்புலமை பெற்றுப் பல நூல்களை இயற்றிச் சென்னை மாகாணக் கல்லூரியின் முதல் தமிழ் ஆசிரியராக இருந்தவர்.

பிறப்பு
-------

கல்லாரகரி வீர சைவமடத்ததிபர் வழிவந்தவருமான கந்தப்பையர் அவர்களின் இளையகுமாரர் ஆவார். இவர் உடன்பிறந்தவர் *விசாகப்பெருமாளையர்* இவர்களிருவரும் கந்தப்பையருகதகு இரட்டைக் குழந்தைகளாகப் பிறந்தவர்கள். வீரசைவ மரபிரனராதலால், விசாகன், சரவணன் என்னும் சைவப்பெயர்களைப் பெற்றுள்ளனர். இவர்கள் இருவரும் தம் தந்தையாரிடத்திலே கல்வி பயின்றதோடு, இலக்கணக்கடல் இராமானுச கவிராயரிடம் இலக்கண, இலக்கியங்களைக் கற்றனர்.

பணிகள்
------

* நாலடியார், நன்னூல், நைடதம் (கைக்கிளைப் படலம் வரை எழுதினார். இதன் உரை முற்றுப்பெறவில்லை.பின்னர் இவரது மகன் எழுதினார்), திருவள்ளுவ மாலை, வெங்கைக் கோவை முதலிய நூல்களுக்கு உரை எழுதினார்.
* ஆத்திச்சூடி, கொன்றை வேந்தன், நறுந்தொகை, மூதுரை, நன்னெறி முதலிய சிறுநூல்களுக்கும் உரை எழுதினார்.
* திருக்குறள் தெளிபொருள் விளக்கவுரையும் செய்துள்ளார்.
* பூகோள தீபிகை, இயற்றமிழ்ச்சுருக்கம், அணியியல் விளக்கம், குளத்தூர்ப் புராணம் முதலிய நூல்களை இயற்றினார்.
* பிரபுலிங்க லீலையின் முதல் மூன்று கதிக்கு((மாயை உற்பத்தி வரை) ) உரை எழுதினார். ஒவ்வொரு செய்யுள் முடிவிலும் மெய்ப்பாடு, பயன்கூறுவதும் குவலயானந்தத்திலுள்ள அணிகளை எடுத்தாளுவதும் இவரது தனிஇயல்பு.
* கி.பி. 1830 ஆம் ஆண்டு திருக்குறள் பரிமேலழகர் உரையை அச்சிட்டார். திருவாசகம், திருவிளையாடல், நாலடியார் இவற்றை அச்சிட்டதாகவும் தெரிகிறது.
* திருவள்ளுவமாலை உரை மிக்க திட்பநுட்பம் வாய்ந்தது. இது சிறந்த ஆராய்ச்சியுரையாக உள்ளது. பாடல்களின் பலவகை நுட்பங்களை

எடுத்துக்காட்டி விளக்குகின்றது. இவ்வுரையையும் விளக்கத்தையும் பலர் மேற்கொண்டனர். இவ்வுரையிலும் சில திருத்தங்களைச் செய்ய வேண்டும் என்று அறிஞர்கள் எடுத்துக்காட்டியுள்ளனர். முனைவர் உ. வே. சாமிநாத ஐயர். திருவள்ளுவமாலையில், 1330 அருங்குறளும் என்னும் செய்யுளில் (16) உள்ள ‘வீற்றிருக்கலாம்’ என்ற சொல்லிற்கு ‘ஒரு சபை நடுவிலே உயர்வாகிய ஆசனத்தில் ஏறியிருக்கலாம்’ என்று சரவணப் பெருமாளையர்’ எழுதிவிட்டார். கவலையற்றிருக்கலாம் என்பதே அதன் பொருள். சிந்தாமணி உரையிலும், திருமுருகாற்றுப்படையிலும் வீற்றிருத்தல் என்பதற்குக் கவலையற்றிருத்தல் என்று நச்சினார்க்கினியர் பொருள் கூறியிருக்கிறார்" என்று உரைக்கின்றார்கள்.
* பிரபுலிங்க லீலை, நைடதம் இவற்றின் பிற்பகுதிக்கு உரைகண்ட கந்தப்பையர் இவர் மகன் என்பது குறிப்பிடத் தக்கது.
**நெய்குப்பை சுந்தரேஸ்வரர் கோயில்** தமிழ்நாட்டில் தஞ்சாவூர் மாவட்டம், நெய்குப்பை என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் சுந்தரேஸ்வரர், சௌந்தரநாயகி அம்பாள் சன்னதிகளும், தட்சிணாமூர்த்தி, மும்மூர்த்தி, உத்திராபதி, நால்வர், லெஷ்மி, துர்க்கை, சண்டிகேஸ்வரர், பிள்ளையார், நவக்கிரகம் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது. மாசி மாதம் மகாசிவராத்திரி முக்கிய திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**சத்யோ சோதம்** என்பது சிவபெருமானின் ஐந்து முகங்களில் ஒன்றான இது படைத்தல் பணிபுரியும் முகமாகக் கருதப்படுகிறது.

சிவத்தோற்றம்
------------

சத்யோ சோதத்தினை சிவபெருமானின் ஐவ்வகை தோற்றத்தில் முதலாவது தோற்றமாக மகாபுராணங்களில் ஒன்றான லிங்க புராணத்தில் விவரித்துள்ளது. சுவாத லோகித கற்பத்தில் பிரம்ம தேவன் சிவபெருமானை வணங்கி தியானிக்கும் போது சிவபெருமான் தோன்றினார். அப்பொழுது மிகவும் அழகிய இளம் பாலகனாக அவர் இருந்தார்.

சிவமுகம்
--------

சிவபெருமானின் ஐந்து முகங்களில் முதல் முகமாகும். தத்புருஷம் என்றும் அழைக்கப்படுகிறது. இம்முகம் பால் வண்ண வெண்மை நிறமுடையதெனவும், மேற்கு திசையை நோக்கி அமைந்துள்ளாகவும் அறியப்படுகிறது. சிவபெருமானின் இம்முகம் முனி தாண்டவம் புரிந்து படைக்கும் பணிபுரியும் முகமாகும்.பஞ்சபூதங்களில் நிலத்தின் தன்மை வாய்ந்ததாக இம்முகம் அறியப்படுகிறது. 

சிவபெருமானின் இந்த சத்யோசோத முகத்திலிருந்து காமிகம், யோகஜம், சிந்தியம், காரணம், அஜிதம் என ஐந்து ஆகமங்களை தோற்றுவித்தார்.

மேற்கோள்களும் குறிப்புகளும்
---------------------------

1. ↑   லிங்க புராணம் - தினமலர் கோயில்கள்
2. ↑   பரணிடப்பட்டது 2013-05-07 at the வந்தவழி இயந்திரம் ஆகம சாஸ்திரம் சுப்ரமணிய சிவாச்சார்யா அம்மன் தரிசனம் இணையதளம்

| * பா
* உ
* தொ
 சிவன்  |
| --- |
| 
* பட்டியல்
* வலைவாசல்
* விக்கித்திட்டம்

 |
| அடையாளங்கள் | 
* கங்கை
* சடாமுடி
* நெற்றிக்கண்
* பிறைநிலா
* தோடுடைய செவி
* நாகாபரணம்
* நீல கண்டம்
* பொன்மேனி
* புலித்தோல்
* யானைத்தோல்
* மான்தோல்
* உருத்திராட்சம்
* உடுக்கை
* மான்

 |
| துணைவர்கள் | 
* ஆதிசக்தி
* தாட்சாயிணி
* பார்வதி
* கங்கா
* மோகினி
* காளி
* துர்கை

 |
| மகன்கள் | 
* கணபதி
* முருகன்
* ஐயப்பன்
* ருத்ரன்
* வீரபத்திரன்
* ஜாம்பவான்

 |
| வாகனம் | 
* நந்தி தேவர்
* ஐவகை நந்திகள் (கைலாச நந்தி
* அவதார நந்தி
* அதிகார நந்தி
* சாதாரண நந்தி
* பெரிய நந்தி )

 |
| ஆயுதங்கள் | 
* திரிசூலம்
* மழு
* பிநாகம்
* சிவ தனுசு
* கட்வங்கம்

 |
| முகங்கள் | 
* சத்யோ ஜாதம்
* வாமதேவம்
* அகோரம்
* தற்புருடம்
* ஈசானம்
* அதோமுகம்

 |
| வடிவங்கள் | 
* முகலிங்க மூர்த்தி
* மகேசுவர மூர்த்தங்கள்
* 64 சிவவடிவங்கள்

 |
| சிவாம்சம் | 
* அனுமன்
* வீரபத்திரர்

 |
| 
* பட்டியல்
* வலைவாசல்
* 

 |
**நிர்லெப் கவுர்** (1927-1987) இந்தியாவின் பஞ்சாபைச் சேர்ந்த அரசியல்வாதி ஆவார். இவர் 4வது மக்களவையில் சங்ரூரை பிரதிநிதித்துவப்படுத்தினார்.

ஆரம்ப கால வாழ்க்கை
------------------

கவுர் பாட்டியாலாவில் ஆகத்து 11, 1927-ல் அரச குடும்பத்தில் பிறந்த நிர்லெப் கவுர், சர்தார் கியான் சிங் ராரேவாலாவின் மகள் ஆவார். ராரேவாலா பாட்டியாலா மற்றும் கிழக்கு பஞ்சாப் மாநிலங்களின் முதல் முதலமைச்சர் ஆவார். கவுர் தனது பள்ளிப் படிப்பை லாகூரில் உள்ள திரு இருதய பள்ளியில் பயின்றார்.

பணி
---

கவுர் 1967 இந்தியப் பொதுத் தேர்தலில் 4வது மக்களவைக்கு அகாலி தளம் - சாந்த் ஃபதே சிங் இடத்தில் போட்டியிட்டார். இவர் இந்தியத் தேசிய காங்கிரசு வேட்பாளரை 98,212 வாக்குகள் வித்தியாசத்தில் தோற்கடித்தார். இவரும், பாட்டியாலாவைச் சேர்ந்த ராஜ்மாதா மொஹிந்தர் கவுரும், மறுசீரமைக்கப்பட்ட பஞ்சாபிலிருந்து இந்திய நாடாளுமன்றத்தில் நுழைந்த முதல் இரண்டு பெண்கள் ஆவர். இவர் முன்பு சுதந்திராக் கட்சியின் செயலாளராகவும், பாட்டியாலாவில் உள்ள மாதா சாஹிப் கவுர் கல்வி நிலையத்தின் தலைவராகவும் இருந்துள்ளார்.

சிரோமணி குருத்வாரா பிரபந்தக் செயற்குழுவின் தலைவர் தேர்தலில் போட்டியிட்டுத் தோல்வியடைந்தாலும் இத்தேர்தலில் போட்டியிட்ட முதல் பெண், கவுர் ஆவார். 1980 பஞ்சாப் சட்டப் பேரவைத் தேர்தலில், இவர் பயல் சட்டமன்றத் தொகுதியில் போட்டியிட்டார். ஆனால் இந்தியத் தேசிய காங்கிரசு கட்சியின் வேட்பாளர் பியாந்த் சிங்கிடம் 2,936 வாக்குகள் வித்தியாசத்தில் தோல்வியடைந்தார்.

தனிப்பட்ட வாழ்க்கை
------------------

மார்ச் 14, 1942-ல், இவர் சர்தார் ராஜ்தேவ் சிங்கை மணந்தார். இவர்களுக்கு மூன்று குழந்தைகள் உள்ளனர். சண்டிகர் நகரில் இவரது வீடு நீச்சல் குளத்துடன் கட்டப்பட்ட முதல் வீடாகும்.

மேற்கோள்கள்
-----------

1. 1 2 3 4  "Members Bioprofile: Sardarni, Nirlep Kaur". மக்களவை (இந்தியா). 28 November 2017 அன்று பார்க்கப்பட்டது.
2. ↑  Bains, Tara Singh; Johnston, Hugh J. M. (1995). *The Four Quarters of the Night: The Life-journey of an Emigrant Sikh*. McGill-Queen's Press - MQUP. பக். 158. பன்னாட்டுத் தரப்புத்தக எண்:978-0-7735-1265-8. .
3. ↑  "Statistical Report on General Elections, 1967 to the Fourth Lok Sabha" (PDF). இந்தியத் தேர்தல் ஆணையம். p. 327. 28 November 2017 அன்று பார்க்கப்பட்டது.
4. ↑  "Patiala royals reign supreme in politics too".. பார்த்த நாள்: 28 November 2017.
5. ↑   *Punjab 2000: Political and Socio-economic Developments*. Anamika Publishers & Distributors. பக். 180. .
6. ↑  "Statistical Report on General Election, 1980 to the Legislative Assembly of Punjab" (PDF). இந்தியத் தேர்தல் ஆணையம். p. 74. 28 November 2017 அன்று பார்க்கப்பட்டது.
7. ↑  "Pool proof". *The Tribune*. 14 June 2009.. பார்த்த நாள்: 28 November 2017.
சரள மாறி என்பது கால மாற்றத்தின் அளவு அல்லது மாறி ஆகும். நுண்கணிதத்தில் சாா்புகளை உருவாக்கும் போது ஐசக் நியூட்டனால் இந்த வாா்த்தை முதன்முதலாக பயன்படுத்தப்பட்டது. இந்த கருத்தை 1665 இல் நியூட்டன் தனது நிலையற்ற முறைகள் என்ற கணித ஆய்வுக் கட்டுரையில் அறிமுகப்படுத்தினாா்.  எந்த மாறி தன்னுடைய மதிப்பினை சரளமாக மாற்றுகிறதோ அதனை சரள மாறி என நியூட்டன் வரையறுத்தாா் – எடுத்துக்காட்டாக , காற்றில் எறியப்படும் பந்தின் திசைவேகம். சரள மாறியின் வகைக்கெழுவினை நிலையற்ற மாறி என்கிறோம். இது நுண்கணிதத்தில்  நியூட்டனின் முக்கிய கவனம் ஆகும்.தொகையிடுதலின் மூலமாக ஒரு சரள மாறி அதனுடைய நிலையற்ற மாறியிலிருந்துப் பெறப்படுகிறது.

மேலும் காண்க
------------

மேற்கோள்கள்
-----------

1. ↑  Newton, Sir Isaac (1736) (in en). *The Method of Fluxions and Infinite Series: With Its Application to the Geometry of Curve-lines*. Henry Woodfall; and sold by John Nourse.. பார்த்த நாள்: 6 March 2017.
2. ↑  *பிரித்தானிக்கா கலைக்களஞ்சியத்தில்* சரள மாறி ( கணிதம்)
3. ↑  Weisstein, Eric W. "Fluent".
4. ↑  "Isaac Newton (1642-1727)". 6 March 2017 அன்று பார்க்கப்பட்டது.
நெய்க் கொட்டை
பூ 
**நெய்க்கொட்டை**யின் தாவர பெயர் ஹார்புல்லியா ஆர்போரியா. இணை தாவர பெயர் ஹா.இம்பிரிக்கேட்டா என்பதாகும். இந்தியாவில் அஸ்ஸாம், ஒடிசா, மேற்குத் தொடர்ச்சி மலைகளில் 1 கி.மீ உயரம் வரை உள்ள இடங்களில் வளர்கிறது. இது அழகுக்காக வளர்க்கப்படும் மரம். இதன் அடிமரம் சீராக இருக்கும். பட்டை இளம் பழுப்பு நிறமாக இருக்கும். இலை மாற்றுஅடுக்கில் 3-4 இரட்டை சிறகு கூட்டிலையாக இருக்கும். சிற்றிலைகள் முட்டை நீள்வட்டமானவை.

புல்லி இதழ்கள்
--------------

4-5 நேரானவை. சமமாயும் திருகு இதழ் அமைவிலும் இருக்கும்.

அல்லி இதழ்கள்
-------------

4-5 வழக்கமான கால்களுடன் குறுகி நீள்வட்டமாகவும் செதில்களற்றும் இருக்கும். வட்டத்தட்டு தெளிவற்றது.

மகரந்ததாள்கள்
-------------

5-8 வட்டத்தட்டின் உள்புறத்தில் செருகியிருக்கும். மகரந்தக்கம்பி மேன்மையாய் இருக்கும். மகரந்தப்பை நீள்சதுரமாயிருக்கும். சுலகமுடி மெலிந்து, ஏறக்குறைய திருகியிருக்கும். ஓவ்வொரு சூலக அறையும் இரண்டு சூல்களைக் கொண்டிருக்கும்.

கனி
---

கனி இரண்டு தடுக்கிதழ்களுடன் பழுப்பு அரஞ்சு நிறம் கொண்டது.

பயன்கள்
-------

காய்கள் சோப்பு போன்ற நுரை தரும். இவ்விதையில் இருந்து பெறப்படும் எண்ணெய் வாத வலிக்குத் தடவலாம்.

மேற்கோள்கள்
-----------

1. ↑
2. ↑  Hyland, B. P. M.; Whiffin, T.; Zich, F. A.; et al. (Dec 2010)
3. ↑  Australian National Biodiversity Research; the Australian Tropical Herbarium, James Cook University. Retrieved 13 July 2013.
மராத்திய பேஷ்வா பாஜிராவும், மன்னர் சத்திரசாலும்
மன்னர் சத்திரசாலின் மகளும், பேஷ்வா பாஜிராவின் மனைவியுமான மஸ்தானி
**சத்திரசால் மகாராஜா** (**Maharaja Chhatrasal**) (4 மே 1649 – 20 திசம்பர் 1731), மத்திய இந்தியாவின் புந்தேல்கண்ட் பகுதியின் பன்னா இராச்சியத்தின், புந்தேல இராசபுத்திர குல மன்னர் ஆவார். 

சத்திரசால், முகலாயப் பேரரசர் அவுரங்கசீப்பை எதிர்த்து நின்று, புந்தேல்கண்ட் பகுதியில், 1731ல்  பன்னா இராச்சியத்தை நிறுவினார்

அவுரங்கசீப்பின் படைகளிடமிருந்து பன்னா இராச்சியத்தை காக்க உதவிய மராத்தியப் பேரரசின் பிரதம அமைச்சர் பாஜிராவிற்கு, மன்னர் சத்திரசால், தனது பாரசீக இரண்டாம் மனைவி ருக்கானி பேகத்திற்கு பிறந்த மஸ்தானியை திருமணம் செய்து வைத்தார்.

மரபுரிமைப் பேறுகள்
------------------

மன்னர் சத்திரசால் பெயரால் மத்தியப் பிரதேச மாநிலத்தின் சத்தர்பூர் நகரம் மற்றும் சத்தர்பூர் மாவட்டம் அழைக்கப்படுகிறது.

மேற்கோள்கள்
-----------

1. ↑  Pranami Sampraday
2. ↑  Bundela Rajas of Bundelkhand (Panna)
3. ↑  Panna State
4. ↑  Sen, Sailendra (2013). *A Textbook of Medieval Indian History*. Primus Books. பக். 187–188. பன்னாட்டுத் தரப்புத்தக எண்:978-9-38060-734-4.

இதனையும் காண்க
--------------

* மஸ்தானி
* பன்னா இராச்சியம்
**சரவணன் என்கிற சூர்யா** 2014-ல் அன்று வெளியாகவிருக்கும் இந்தியத் தமிழ் திரைப்படம்.

நடிப்பு
-------

* ராஜா சுப்பையா
* நேஹா காயத்திரி
* மதன் பாப்
* லொல்லு சபா பாபு
* அனுராதா
* கிருஷ்ணமூர்த்தி
* சம்பத்
* கே.பி.சிவா

கதை
---

சுமாராக இருக்கும் ஒருவன் தன்னை சூர்யா போல நினைத்துக் கொள்கிறான். அவனை விருப்பும் உள்ளூர் பெண்களை எல்லாம் ஒதுக்குகிறான். ஒரு அழகியைத்தான் திருமணம் செய்வது என்று இருக்கிறான். அப்படி ஒரு அழகியையும் சந்திக்கிறான். அவனை அவள் மதிக்கவில்லை. அவர்களுக்குள் காதல் வருகிறதா? எப்படி அவள் மனதில் இடம் பிடிக்கிறான் என்பதே கதை.

பிணக்குகள்
----------

### தலைப்பு பற்றிய பிணக்கு

படத்தின் டைட்டிலை மாற்றும்படி சூர்யா தரப்பில் இருந்து இயக்குனர் ராஜா சுப்பையாவுக்கு கோரிக்கை வைக்கப்பட்டது... நடிகர் சங்கமும் இதனை தயாரிப்பாளர் சங்கத்துக்கு அனுப்பி நடவடிக்கை மேற்கொண்டு வருகிறது..ஆனால் இயக்குநர் ராஜா சுப்பையா தலைப்பை மாற்ற முடியாது என மறுத்துவிட்டார். "இந்தப் படத்தின் கதைக்கு சரவணன் என்கிற சூர்யா தலைப்பு பொருத்தமாக இருந்ததால் வைத்தோம். படத்தில் நடிகர் சூர்யாவை இழிவு படுத்துவது போல் காட்சிகள் எதுவும் இல்லை. இதே தலைப்பில் வசனங்கள் இடம் பெற்றுள்ளன. நிறைய செலவில் விளம்பரங்களும் செய்துவிட்டோம். இப்போது தலைப்பை மாற்ற முடியாது," என்கிறார் ராஜா சுப்பையா..

ஆதாரம்
------

1. ↑
2. 1 2